মাঝেরহাট ব্রিজের একাংশ ভেঙে পড়ার পর এ নিয়ে আরও দুটি একই ধরনের ঘটনা ঘটল। এর আগে উত্তরবঙ্গের ফাঁসিদেওয়াতেও একটি সেতু ভেঙে গিয়েছিল। গত মঙ্গলবার আচমকাই ভেঙে পড়ে 40 বছরের পুরনো মাঝেরহাট ব্রিজের একাংশ। ঘটনায় তিনজনের মৃত্যু হয়। আহত হন আরও বেশ কয়েকজন। ঠিক একই ভাবে বছর দুয়েক আগে মাসে উত্তর কলকাতার পোস্তাতেও ভেঙে পড়েছিল বিবেকানন্দ উড়ালপুল। পরপর এ ধরনের ঘটনা ঘটতে থাকায় তৎপর হয় রাজ্য প্রশাসন। শহরের সমস্ত সেতু এবং উড়ালপুলের উপর যাতে নজরদারি চালানো যায় তার জন্য ব্রিজ মনিটরিং সেল তৈরির কথা ঘোষণা করেছেন মুখ্যমন্ত্রী। তিনি আরও জানিয়েছেন, শহরের খান কুড়ি ব্রিজের মেয়াদ পেরিয়েছে। সেগুলির মেরামত করা হবে।